"تورکیه افریقا ایله ایقتیصادی علاقه‌لری هر زامان عدالت‌لی، بالانس‌لی و ایکی طرفین ده خیرینه اولا‌جاق زمینده اینکیشاف ائتدیرمه‌یه جهد گؤستریر".
بونو جمهور باشقانی رجب طیب اردوغان گامبیایا سفری زامانی همین اؤلکه‌نین پرزیدنتی آداما بارو ایله تکبتک و هئیت‌لر آراسیندا کئچیریلن گؤروش‌لردن سونرا پرزیدنت ساراییندا بیرگه مطبوعات کنفرانسیندا سؤیله‌ییب.
کئچیردیک‌لری گؤروش‌لرده قارشی‌لیق‌لی علاقه‌لردن دانیشدیق‌لارینی ایفاده ائدن اردوغان فتح الله چی ترور تشکیلاتی‌نین (فتو) تحصیل قورومو آدی آلتیندا گؤستردیگی فعالیت‌لره مانع اولان ایلک اؤلکه‌نین گامبیا اولدوغونو وورغولایا‌راق "گامبیا-نین بو قرارلی آددیمی دیگر افریقا اؤلکه‌لرینه ده فتو ایله موباریزه‌ده نومونه اولدو" دئییب.
ایکی اؤلکه آراسینداکی ایقتیصادی و تیجارت علاقه‌لری‌نین آرزو ائتدیک‌لری سویه‌ده اولمادیغینی دیله گتیرن اردوغان ایکی‌لی تیجارتی داها بالانس‌لی وضعیته قوووش‌دورماق ایسته‌دیک‌لرینی سؤیله‌ییب.
گامبیا پرزیدنتی آداما بارو دا ایللر عرضینده تورکیه-‌دن هر ساحه‌ده اهمیت‌لی دستک و امکداش‌لیق گؤردوک‌لرینی بیلدیری‌رک، ایقتیصادیاتین موختلیف ساحه‌لرینده تورکیه ایله گوجلو علاقه‌لر قورولدوغونو وورغولاییب.
بیرگه مطبوعات کنفرانسیندان اول اردوغان و باروون دا ایشتیراک ائتدیگی مراسیمده ایکی اؤلکه آراسیندا موختلیف ساحه‌لرده سازیش‌لر ایمضالانیب.
